SET ปิดบวก 14 จุด รับแรงซื้อกลุ่ม “พลังงาน-เปิดเมือง” หลังจีนคลายมาตรการคุมโควิด
SET ปิดบวก 14 จุด รับแรงซื้อกลุ่ม “พลังงาน-เปิดเมือง” หลังจีนคลายมาตรการคุมโควิด และทิศทางเงินทุนต่างชาติไหลเข้าหลังเงินบาทแข็งค่า 0.8%
SET ปิดบวก 14 จุด รับแรงซื้อกลุ่ม “พลังงาน-เปิดเมือง” หลังจีนคลายมาตรการคุมโควิด และทิศทางเงินทุนต่างชาติไหลเข้าหลังเงินบาทแข็งค่า 0.8%
28 มิ.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับขึ้นมาได้ค่อนข้างดี โดยได้รับปัจจัยหนุนจากแรงซื้อกลุ่มพลังงานและกลุ่มเปิดเมือง หลังจากรัฐบาลจีนประกาศลดวันกักตัวนักท่องเที่ยวต่างชาติเหลือ 10 วัน ลดลงจากเดิมที่กำหนดให้กักตัวนานถึง 3 สัปดาห์
นอกจากนี้เงินบาทยังแข็งค่าขึ้นค่อนข้างมากถึง 0.8% เป็นผลมาจากทิศทางเงินทุนต่างชาติไหลกลับเข้ามาอย่างต่อเนื่องจากวานนี้ ซึ่งก่อนหน้านี้ไหลออกไปจากประเทศไทยกว่า 31,000 ล้านบาท ในขณะเดียวกันดาวโจนส์ฟิวเจอร์สพุ่งขึ้นกว่า 100 จุด
สำหรับแนวโน้มพรุ่งนี้มีโอกาสที่ดัชนีจะขึ้นไปทดสอบ 1,600 จุด หากตลาดหุ้นสหรัฐและราคาน้ำมันปรับตัวเพิ่มขึ้น โดยยังคงต้องติดตามการประชุมของโอเปกและชาติพันธมิตร (โอเปกพลัส) ว่าจะมีแผนปรับกำลังการผลิตอย่างไร รวมถึงติดตามการหารือของรัฐบาลไทยที่จะขอความร่วมมือกับโรงกลั่นนำส่งเงินเข้ากองทุนน้ำมันเชื้อเพลิงเป็นเวลา 3 เดือนว่าจะมีผลออกมาเป็นอย่างไร
รวมไปถึงตัวเลขผลิตภัณฑ์มวลรวมภายในประเทศ (GDP) ของสหรัฐที่จะออกมาในวันพรุ่งนี้ (29 มิ.ย.) และ ตัวเลขดัชนีผู้จัดการฝ่ายจัดซื้อ (PMI) ภาคการผลิตเดือน มิ.ย. ของจีนที่จะออกมาในวันพฤหัสบดี (30 มิ.ย.)
พร้อมให้แนวรับ 1,590 จุด และ 1,585 จุด แนวต้าน 1,600 และ 1,608 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,615.31 ล้านบาท ปิดที่ 162.50 บาท เพิ่มขึ้น 6.00 บาท
PTT มูลค่าการซื้อขาย 3,573.95 ล้านบาท ปิดที่ 35.00 บาท เพิ่มขึ้น 1.00 บาท
AOT มูลค่าการซื้อขาย 3,108.78 ล้านบาท ปิดที่ 72.00 บาท เพิ่มขึ้น 1.75 บาท
CPALL มูลค่าการซื้อขาย 1,724.60 ล้านบาท ปิดที่ 61.25 บาท เพิ่มขึ้น 0.50 บาท
SCC มูลค่าการซื้อขาย 1,248.79 ล้านบาท ปิดที่ 382.00 บาท เพิ่มขึ้น 1.00 บาท